
PROME MINISTER Evelyn Wever-Croes 








Asunto General, Innovacion, Organisacion Gubernamental, Infrastructura y Planificacion Teritorial 








Mensahe di Prome Minister na ocacion di 36 aña di Status Aparte: 


BAN UNI Y LUCHA UN BIAHA MAS PA 
RECUPERA NOS PAIS DI E GOLPI AKI 


Hunto pa un economia mas fuerte y un autonomia aun mas fuerte 








1 januari 2022 ta marca 36 aña cu Aruba a bira un pais 
autonomo den Reino. 36 aña den cual nos a forma nos mes 
y consolida nos mes como un pais cu un democracia fuerte y 
un economia stabil den mundo. Un pais di cual su exito ta e 
determinacion y e cordialidad di su ciudadanonan. Un pais cu 
asina a gana respet y admiracion di hopi otro pais den mundo. 
Y cu su lucha pa su libertad a inspira otro paisnan den region 
pa lucha pa nan libertad tambe. 

Den 36 aña nos a logra hopi como pais, y maske cu no ta 
tur ora cosnan a cana manera cu mester ta, como un pais 
responsabel, Aruba y su ciudadanonan mes tabata sa di coregi 
e rumbo. 


Prome Minister di nos pais, señora Evelyn Wever-Croes na 
ocacion di 36 aña di Status Aparte a expresa: 


“Awe, 36 aña despues, nos tur ta di acuerdo cu e Status Aparte 
cu nos pais a logra dia 1 di januari 1986, cu tabata un lucha 





arduo cu algun politico, manera Juancho Irausquin y Shon 
A Eman a cuminsa, pero na caminda a lag'e, y cu nos gran 
estadista señor Betico Croes cu sudor y sanger, a logra realisa 
pa nos. E tabata e arkitecto y constructor di e pais, e cas, cu 
awe nos ta biba aden, el a entrega nos e ‘yabi’ di e cas cu e 
mes no a logra biba den dje. Y cu danki na e vision y curashi 
di sefior Nel Oduber, cu a garantisa continuidad di e Status 
Aparte momento cu a scrap e fecha di independencia. 


Awe 36 afia despues, nos ta mira cu e pandemia Covid-19 a 
kibra nos pais, pero riba propio forsa, asisti financieramente pa 
Hulanda, nos a cuminsa recupera bek. 

Aruba ta den recuperacion, y mi ta invita bo pa nos uni, cu 
e mesun determinacion y amor patrio cu esun di añanan ‘70 
y '80, y lucha un biaha mas pa recupera di e golpi aki, cu un 
economia mas fuerte y un autonomia aun mas fuerte. Esey ta 
mi compromiso, y mi ta invita bo pa hunto nos haci'e, hunto pa 
Aruba. Pabien Aruba". 


Prome Minister di Aruba Evelyn Wever-Croes: 


BON DESEO PA 2022 Y DANKI ARUBA 


Un otro aña ta bay termina y aki un rato un nobo lo cuminsa. 
Asina tempo y bida ta pasa bay, cu su oportunidadnan y tambe 
su desafionan. 

Aña 2021 lo pasa pa historia como un di e añanan cu mas reto 
y obstaculo cu Aruba a enfrenta, pero tambe un aña cu metanan 
grandi a ser logra. 

Despues di eleccionnan acelera, Aruba a conoce su gobierno 
nobo 100 dia pasa, Gabinete Wever Croes 2 y pa mi ta un honor 
y privilegio pa por sirbi bo un biaha mas como Prome Minister di 
nos pais. 

Bou di hopi presion di e pandemia y su efectonan, Gobierno y 
Sector Priva hunto, trahadonan y nan famianan hunto, a duna 
cara na tur situacion cu a presenta pa recupera nos economia y 
crea progreso y bienestar pa tur ciudadano. 

Sra. Eleanor Roosevelt ex promer dama di Merca y un di e 
apoyadonan mas grandi di United Nations a yega di bisa: 

“You have to accept whatever comes, and the only important 
thing is that you meet it with the best you have to give.” 

“Bo mester acepta tur loke bida ta presenta bo, e unico cos cu ta 
importa, ta cu bo ta enfrenta e situacionnan cu e miho di bo mes, 
cu bo por ofrece. 


Asina nos trahadonan balente den cuido a sigui enfrenta tur dia 
e reto di e pandemia cu un curason di amor y dedicacion. DANKI 
Trahadonan den nos sector di HORECA den situacionnan di riesgo 
a duna cien por ciento di nan mes pa sirbi nos bishitantenan. 
DANKI 

Nos autoridad encarga cu siguridad y proteccion di nos pais y nos 
frontera, a enfrenta mas reto cu usual, y a haci'e cu compromiso 
y dedicacion. DANKI 

Nos muchanan, alumnonan, y docentenan na scol bou 
circumstancianan di e pandemia, a siña con pa cuida nan mes, y 
nan famianan. DANKI 

Trahadonan, mama y tatanan di famia, den sector publico, 
sector semi-publico y sector priva, a pasa den perdida di entrada 
y otronan a perde nan empleo, y esaki a trece cu ne, retonan 
financiero, familiar y social. Y apesar di esaki, a haci nan maximo 
esfuerso pa recuperacion di nos pais. DANKI 

Voluntarionan a traha mas ora cu normal, pa yuda esnan cu 
tabata tin mester di ayudo DANKI 

Asina nos comunidad, nos dushi Aruba, a bin hunto, den e 
temponan di mas desafio di nos historia. Nos cada un, na un 
forma of otro, a haci sacrificionan den bienestar di henter nos 
comunidad. E pandemia a mustra e parti bunita aki, cu nos como 
Aruba tin. Pa esaki den nomber di Gobierno di Aruba, mi kier 
gradici henter nos comunidad. Abo cu a duna di bo parti pa Aruba 
recupera. 


Durante di 2021 e enfoke tabata riba combati e pandemia, y su 
impacto negativo riba nos finansas publico. E aña aki, nos pais 
a pasa den 3 ola di e pandemia, y e ultimo aki cu e variante 
Omicron, cu ta causando cantidadnan halto di contagio cada dia. 
Pero danki na decisionnan rapido y efectivo, nos a logra domina 
cada ola, y mi tin tur fe y confiansa cu nos lo domina e ola aki 
tambe pronto. Nos comunidad sa caba kico mester haci, no tur 
hende ta mes disciplina cu nos lo kier, pero e gran mayoria si, y 
pa esey mi ta yama bo DANKI. 

Nos a logra haya sosten di likides den Hulanda, cumpliendo cu 
condicionnan, tin biaha hopi pisa. E proceso aki no a bay mes 
facil tur ora, pero cu determinacion nos a logra. Aruba a demostra 
seriedad y responsabilidad, y principalmente determinacion pa sali 


di e crisis aki, y asina nos a yega riba e caminda di recuperacion. 
Nos turismo a mira un recuperacion e aña aki di 73%, apesar 
di tur reto. Nos turistanan ta biniendo bek, cu mas smaak. Nos 
a mehora nos producto Aruba, invirtiendo den mehora nos 
beachnan, y otro atraccionnan pa nos turistanan. Y bo por nota 
cu nan ta gosa y gasta mas na Aruba. 

Esaki a contribui na e un crecemento economico e aña aki di 
13.6%, un di esunnan mas halto den region. Aruba ta den 
recuperacion, y esey ta danki na abo. 

Aparte di crecemento economico a base di turismo, nos ta 
diversificando nos economia tambe, y por mira inversionistanan 
grandi interesa pa sigui inverti den Aruba, pa crea mas cupo di 
empleo, y pa Aruba transiciona pa energia mas limpi. 

Nos a inverti y lo sigui inverti den mehora servicio di Gobierno. 
Den 2021 varios proceso a wordo digitalisa, y cu nos proyecto 
di e-Government, nos lo logra digitalisa mas proceso den 2022. 
Esaki lo trece tambe mas transparencia y lo yuda nos combati 
corupcion, cual ta un meta crucial di nos Gobierno. 

Den 2021 nos a concentra hopi riba salud, economia y finansas. 
Pero e demas temanan tambe a haya atencion debido, manera 
infrastructura, integridad, salud mental, cuido di nos grandinan, 
atende problemanan social, siguridad, calidad di enseñansa, 
proteccion na pia di trabou, cultura, deporte, y integracion di 
esnan cu a bin di otro pais y haci di Aruba nan hogar. Y den 2022 
tur lo sigui haya atencion. 

Pero hunto cu e logronan importante aki, tambe tabata tin algun 
interupcion y obstaculonan cu a presenta nan mes durante aña. 
Cu mas frecuencia nos a nota forsanan negativo y scur cu hopi 
insistencia ta purba stroba desaroyo den nos pais, sea cu mentira, 
menasa of manipulacion. 

Forsanan cu no kier mira Aruba recupera, cu no kier mira Aruba 
stop di depende di Hulanda. Sinembargo e forsanan aki nos a 
enfrentanan cu Fe, y cu e bon Guia di nos Creador nos a vence 
nan y lo sigui supera nan tambe den futuro. 


Mi kier pidi cada ciudadano pa pone atencion na nos hubentud. 
Nos hubentud, apesar di tur cos, durante 2021 a inspira nos cu 
nan perseverancia y logronan. Mi lo menciona solamente tres 
ehempel, pero tin hopi mas. 

Nos mucha muhernan cu a sali campeon den futbol den Caribe 
U14 

Patrick Groters kende a logra no un pero dos Medaya di Oro pa 
Aruba den VVeganan Panamericano di Hubentud. 

E determinacion di Sarah-Quita Offringa kende un biaha mas 
a logra titula Campeon Mundial y den mas disciplina y termina 
number 1 riba e ranking mundial. 

Y nos Miss Aruba Thessaly Zimmerman cu yen di entusiasmo a 
logra transmiti e beyesa y cordialidad di nos dushi isla pa mundo 
henter, y a logra bira un di e 10 finalistanan di Miss Universo. 
Laga e hobennan aki inspira nos, pa nos ta un version miho di 
nos mes. Asina tambe cada un di nos lo por supera e retonan di 
momento, y logra e metanan di progreso y bienestar den futuro. 
Afia 2021 casi ta tras di lomba. No ta tur nos famia y amigonan 
tey pa celebra e cambio di afia. Balora esnan cu bo ta stima y cu 
ta den bo bida ainda. Sea agradecido pa tur e bendicionnan cu 
bo tin den bo bida. Esey lo inspirabo pa enfrenta e retonan cu den 
2022 lo crusa bo caminda., 

Cu Fe, Optimismo, Tolerancia, Amor Prohimo, Solidaridad y 
Dedicacion; SEMPER CU E MIHO DI NOS MES! 

Den nomber di Gobierno di Aruba, mi ta desea bo un Bon Afia 
2022. Cu Dios bendiciona cada ciudadano di nos pais. 

MINISTER Endy Croes 

Enseñansa y Deporte 








MINISTER DI DEPORTE A REUNI CU CENTRO 
DEPORTIVO MEDICO (CEMEDAR) 








Recientemente MinisterEndyCroesareunicurepresentantenan 
di Centro Medico Deportivo (CEMEDAR) cu ta un fundacion 
medico deportivo pa tur atleta na Aruba. Presente na e reunion 
tabata presidente di CEMEDAR, sr. Sandy Roga, Dr. Ricardo 
Vargas, consehero, sr. Edmundo Josiah y sra. Mángela Reyes. 
CEMEDAR ta conta cu ocho profesional cu ta traha cu e meta 
y vision pa yuda e atleta cu tin cualkier lesion. CEMEDAR ta 
conta cu diferente ekiponan moderno cu nan mes a inverti den 
nan desde cu CEMEDAR a bira un fundacion na aña 2019. 
CEMEDAR ta duna diferente servicio manera; psicologia, 
masahi, terapia y fisioterapia pa yuda e atleta mehora y cura 
e lesion. CEMEDAR tin su oficina ubica na stadion Guillermo 
Prospero Trinidad na Dakota. 


Minister Endy Croes a sigui bisa; CEMEDAR ta duna tratamento 








y ta guia e atleta pa asina preveni lesion, ademas atletanan cu 
ta den Seleccion Nacional nan tin masahistanan cu ta duna nan 
masahi deportivo pa asina prepara e atletanan pa competencia. 
Durante e reunion CEMEDAR a informa e mandatario di nan 
plan pa amplia y kisas den futuro brinda ayudo na comunidad 
den su totalidad, ya cu nan tin ekiponan cu nan por brinda e 
servicio aki. Tambe CEMEDAR a informa e mandatario cu pa 
realisa e plan nan tin mester di mas capacidad. 


E vision di prevencion di CEMEDAR ta pas den e vision y 
maneho di Minister Endy Croes. Asina por ayuda y detecta loke 
e atleta tin prome cu e yega na AZV. 'E tabata un bon reunion 
y CEMDAR por conta cu sosten di Ministerio di Deporte', e 
mandatario e finalisa. 

MINISTER ENDY CROES TA RECONOCE 
GANADO DI MEDAYA DI ORO PATRICK 
GROTERS COMO BALUARTE DI DEPORTE 





Durante su vacacion na Aruba e hoben Patrick Groters y su 
ruman alabes entrenador Jordy Groters a bishita Minister 
di Deporte Endy Croes. Na final di luna di november y 
cuminsamento di december Aruba a participa den e prome 
edicion di Junior Panam Games 2021 cu a tuma luga na Cali, 
Colombia. E landado Patrick Groters a logra gana 2 medaya 
di oro y 1 medaya di plata cu e logro aki Aruba a termina na di 
cinco luga di diescuatro pais cu a gana medaya den landamento 
di Junior Panam Games 2021 





Durante un encuentro ameno e mandatario di deporte a 
presenta e reconocemento Baluarte di Deporte na Patrick y 
a gradici'e pa su dedicacion, disciplina, trabou duro, pasion y 
aporte den e deporte di landamento pa pone Aruba su nomber 
resona internacionalmente. Danki Patrick, Aruba ta orguyoso 
di bo! 





SARAH-QUITA OFFRINGA A RICIBI 
RECONOCEMENTO BALUARTE DI DEPORTE 





Dia 29 di december Minister Endy Croes a ricibi 
bishita di e 19 bes campeon mundial di windsurfing 
Sarah-Quita Offringa. Den aña 2021 e reina 
mundial di windsurfing a logra dos titulo mundial 
den ‘Freestyle’ y ‘Slalom’. Un hoben cu sigur a 
demostra cu disciplina y determinacion bo ta logra 


cosnan grandi. 


Durante e reunion ameno e mandatardio di deporte 
a presenta e reconocemento Baluarte di Deporte na 
Sarah -Quita y a gradici'e pa su dedicacion, pasion 
y aporte den deporte di windsurfing y cu pone Aruba 


su nomber briya y resona internacionalmente. 





Danki Sarah —Quita, Aruba ta orguyoso di bo! 








entl AR 
END OF THE YEAR 


Pa di tres aña consecutivo Patrishi Sports ta organisa su 
evento “end of year celebracion' cual ta tuma luga den luna di 
december. Durante un ceremonia special vena cu energia y 
sorpresa a reconoce mas di 200 coredo di diferente catergoria 
mucha, hoben y adulto cu a sobresali den aña 2021 den e 
tabla di di Patrishi Sports. Durante e evento a reconoce e miho 
caredanan cu a tuma luga durante aña. Minister di Deporte, 
Endy Croes tabata presente y a hiba palabra y entrega premio 
na e muchanan cu a destaca den aña den 2021 


Minister Endy Croes a gradici Patrishi Sports pa e invitacion 
y e recepcion. Alabes a felicita e organisadonan pa un anochi 
exitoso y inolvidable pe coredonan. E mandatardio ta gradici 
e mayornan cu ta apoya nan yiunan y duna nan e sosten a 
por practica e deporte, tambe ta gradici e entrenandonan y 
boluntarionan cu ta traha cu amor y pasion p'e deporte. Pabien 

MINISTER ENDY CROES TA FELICITA 
E COREDONAN CU A RESALTA DEN E 
CAREDANAN DI PATRISHI SPORTS 


na tur coredo y organisacionnan cu a wordo premia y exito 
den afia 2022. ‘Conta cu sosten di Ministerio di Deporte', e 
mandatario a finalisa. 

Departamento d 


i Salud Publico: 


UPDATE 3 DI JANUARI 2022 


Segun resumen di awe 673 persona a recupera y un total di 
541 caso nobo di COVID-19 a keda registra di cual 136 ta no- 
residente. E cifranan aki ta representa un ‘Positivity rate' bou 
di nos residentenan di 62%. 

E cantidad di casonan activo di COVID-19 pa awe ta 2991 y 
cantidad di fayecidonan relaciona cu COVID-19 ta 181. Datos 
ta ilustra casonan nobo di COVID cu un averahe semanal di 


586 caso pa dia y un averahe di ‘positivity rate' semanal di 
59% pa dia. 


Actualmente na Aruba tin 14 persona interna debi na COVID 
di cual den ICU tin 3 persona y riba piso general tin 11. Na 
Colombia tin actualmente 3 persona den ICU y ninguno (0) 
riba piso general. 







3/1/2022 RESIDENTE NO-RESIDENTE 
Casonan Nobo 541 405 136 

Activo 2991 2345 646 

Positivo 22020 19135 2885 

Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Siña bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! A 
A 


Ami Sl’ 





Laba man 
frecuentemente 


Uza tapa boca 
paden di tur lugar. 


Mantene 1.5M 
minimo di distancia 

